คือว่าก่อนจะมีเลือดออกมันมีเลือดดำๆสีน้ำตาลๆออกมา2-3อาทิตย์ แล้วพอไปดื่มเหล้าวันต่อมาเลือดออกและปวดท้องเหมือนประจำเดือนมาเลยค่ะ มา6วันแล้วค่ะยังไม่หายเลยและปวดท้องน้อยด้วยแต่พอทนได้ แต่มันจะปวดตอนเย็นๆ ปวดแล้วก็หายปวดแล้วก็หาย แต่ตอนนี้ก็กินยาคุมอยู่นะค่ะ อยากทราบว่ามันจะเป็นอะไรไหมค่ะ
สวัสดีค่ะ เลือดออกจากช่องคลอดผิดปกติ ขณะรับประทานยาคุม อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นหากเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุ